04/vol. 2 Jurnalul Oficial al Uniunii Europene 47 31992R0436 L 54/1 JURNALUL OFICIAL AL COMUNITĂȚILOR EUROPENE 28.2.1992 REGULAMENTUL (CEE) NR. 436/92 AL CONSILIULUI din 10 februarie 1992 de modificare a Regulamentului (CEE) nr. 1956/88 de stabilire a normelor de aplicare a programului de inspecție comună internațională adoptat de către Organizaţia pentru pescuit în Atlanticul de Nord-Vest CONSILIUL COMUNITĂȚILOR EUROPENE, având în vedere Tratatul de instituire a Comunității Economice Europene, având în vedere Regulamentul (CEE) nr. 170/83 al Consiliului din 25 ianuarie 1983, privind instituirea unui sistem comunitar de conservare și administrare a resurselor de pescuit (!) în special articolul 11, având în vedere propunerea Comisiei, întrucât Regulamentul (CEE) nr. 1956/88 (?) are drept obiect punerea în aplicare a unui program comun de inspecție internațională adoptat de Comisia de pescuit a Organizației de Pescuit din Atlanticul de Nord-Vest (NAFO) la data de 10 februa- rie 1988; întrucât Comisia de pescuit a NAFO adoptă, la 13 septembrie 1991, o propunere de program modificat intitulat „Programul de inspecție și supraveghere comună internațională”; întrucât, în conformitate cu articolul XI din Convenția NAFO, propunerea va deveni executorie pentru părțile contractante începând de la data de 6 ianuarie 1992, în lipsa unor obiecții din partea acestora; întrucât programul modificat este acceptabil pentru Comunitate; întrucât este cazul să se adopte modalitățile de aplicare a progra- mului modificat, ADOPTĂ PREZENTUL REGULAMENT: Articolul 1 Regulamentul (CEE) nr. 1956/88 se modifică după cum urmează: 1. Articolul 1 se înlocuiește cu textul următor: „Articolul 1 Programul de inspecție și supraveghere comună internațională adoptat de Comisia de pescuit a NAFO la 13 septembrie 1991, denumit în continuare «programul, este aplicabil în Comunitate. Textul programului figurează în anexa la prezentul Regulament.” 2. La articolul 2, alineatul (1) se înlocuieşte cu textul următor: „(1) Comisia Comunităților europene va repartiza pentru program inspectori comunitari. Aceștia pot fi desemnați de către Comisie sau de către un stat membru. Inspectorul comunitar va putea fi îmbarcat la bordul oricărei nave sau aeronave a unui stat membru care efectuează sau este pe punctul de a efectua o inspecție sau o supraveghere în zona de reglementare a NAFO.” 3. Programul se înlocuiește cu cel care figurează în anexa la prezentul regulament. Articolul 2 Prezentul regulament intră în vigoare în a treia zi de la data publicării în Jurnalul Oficial al Comunităților Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 10 februarie 1992. () JOL24 din 27.1.1983, p. 1. () JOL175 din 6.7.1988, p. 1. Pentru Consiliu Președintele Jorge BRAGA DE MACEDO